

**Приложение IV: Оттеглени предложения[[1]](#footnote-1)**

| **№** | **COM/междуинституционален номер** | **Наименование** | **Мотиви за оттеглянето** |
| --- | --- | --- | --- |
| **Земеделие и развитие на селските райони** | | | |
|  | COM/2017/0150 final 2017/068/COD | Предложение за РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за определяне на предвидената в Регламент (ЕС) № 1306/2013 ставка на корекция на директните плащания за календарната 2017 г. | Не е актуално: този въпрос бе разрешен с Регламент за изпълнение (ЕС) № 2017/1236 на Комисията от 7 юли 2017 г. |
| **Икономически и финансови въпроси, данъчно облагане и митници** | | | |
|  | COM/2011/737 final 2011/333/CNS | Предложение за РЕГЛАМЕНТ НА СЪВЕТА относно методите и процедурата за предоставяне на собствения ресурс на база данък добавена стойност | Комисията ще представи нови предложения за собствените ресурси във всеобхватното предложение за бъдещата многогодишна финансова програма за периода след 2020 г. Така това предложение ще стане неактуално, тъй като ще бъде заменено от нови предложения в този контекст. |
|  | COM/2014/43 final 2014/0020/COD | Предложение за РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА относно структурните мерки за повишаване на устойчивостта на кредитните институции в ЕС | Не се предвижда да бъде постигнато съгласие. От 2015 г. насам по проекта не е постигнат напредък.Освен това основната му цел, а именно финансова стабилност, междувременно залегна в основата на други регулаторни мерки в банковия сектор, и по-конкретно с влизането в сила на механизмите за надзор и преструктуриране на банковия съюз. |
| **Външни работи и политика на сигурност** | | | |
|  | COM/2003/695 final CNS 2003/0268 | Предложение за РЕШЕНИЕ НА СЪВЕТА относно сключването на политически диалог и споразумение за сътрудничество между Европейската общност и нейните държави членки, от една страна, и Андската общност и нейните държави членки, републики Боливия, Колумбия, Еквадор, Перу и Боливарска република Венецуела, от друга страна | Не е актуално: вече не е в сила, тъй като е заменено от Съвместно предложение JOIN/2016/04 final от 3 февруари 2016 г. |
|  | COM/2014/360 final 2014/0182/NLE | Предложение за РЕШЕНИЕ НА СЪВЕТА относно позицията на Съюза в рамките на Съвета за сътрудничество, създаден със Споразумението за партньорство и сътрудничество Европейски съюз—Грузия между Европейската общност и нейните държави членки, от една страна, и Грузия, от друга страна, по отношение на приемането на препоръка относно изпълнението на Програмата за асоцииране ЕС—Грузия | Не е актуално: програмата за асоцииране беше приета от Съвета по външни работи на 23 юни 2014 г. (Georgia ST 10978/14) и ОВ L 261 от 30.8.2014 г. |
|  | COM/2014/359 final 2014/0181/NLE | Предложение за РЕШЕНИЕ НА СЪВЕТА относно позицията на Съюза в рамките на Съвета за сътрудничество, създаден със Споразумението за партньорство и сътрудничество между Европейската общност и нейните държави членки, от една страна, и Република Молдова, от друга страна, по отношение на приемането на препоръка относно изпълнението на Програмата за асоцииране ЕС—Молдова | Не е актуално: програмата за асоцииране беше приета от Съвета по външни работи на 23 юни 2014 г. (Moldova ST 9621/14, бележка по точка I/A). |
|  | COM/2013/014 final 2013/0149/NLE | Съвместно предложение за РЕШЕНИЕ НА СЪВЕТА относно позицията на Съюза в рамките на Съвета за асоцииране, създаден с Евро-средиземноморското споразумение за асоцииране между Европейската общност и нейните държави членки, от една страна, и Република Ливан, от друга страна, по отношение на приемането на препоръка за изпълнението на втория план за действие ЕС—Ливан в рамките на ЕПС | В РЕШЕНИЕ № 1/2016 НА СЪВЕТА ЗА АСОЦИИРАНЕ ЕС—ЛИВАН от 11 ноември 2016 г. за постигане на съгласие по Приоритетите за партньорство между ЕС и Ливан се посочва изрично, че вместо да подновяват плана за действие в рамките на ЕПС, страните приемат приоритети за партньорство и пакт. По тази причина Съвместно предложение COM(2013)014 не е актуално. |
| **Вътрешен пазар, промишленост, предприемачество и МСП** | | | |
|  | COM/2012/164 final 2012/82/COD | Предложение за РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за опростяване на прехвърлянето на моторни превозни средства в друга държава членка в рамките на единния пазар | Не се предвижда да бъде постигнато съгласие. От 2012 г. насам по проекта не е постигнат напредък. Комисията ще извърши нова оценка на този въпрос, включително като започне работа за актуализиране на оценката на въздействието. |
| **Международно сътрудничество и развитие** | | | |
|  | COM/2011/0861 final 2011/0420/NLE | Предложение за РЕШЕНИЕ НА СЪВЕТА относно присъединяването на ЕС към Международния консултативен комитет по памука (ICAC) | Не е актуално: на 18 май 2017 г. беше прието решение на Съвета въз основа на актуализирано предложение на Комисията (COM/2016/0712 final - 2016/0349 (NLE)). |
| **Правосъдие, потребители и равнопоставеност между половете** | | | |
|  | COM/2014/0212 final 2014/0120/COD | Предложение за ДИРЕКТИВА НА ЕВРОПЕЙСКИЯ ПАРЛАМЕНТ И НА СЪВЕТА относно едноличните дружества с ограничена отговорност | Евентуалното оттегляне бе споменато в писмените отговори на въпросите на комисията PANA. През последното тримесечие на 2017 г. Комисията ще внесе нови предложения относно дружественото право и настоящото предложение ще бъде оттеглено. |
| **Морско дело и рибарство** | | | |
|  | COM/2011/0760 final 2011/0345/COD | Предложение за РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за изменение на Регламент (ЕО) № 1300/2008 на Съвета от 18 декември 2008 г. за създаване на многогодишен план за запаса от херинга, намиращ се на запад от Шотландия, и за риболовните дейности по експлоатация на този запас | Предложението ще стане неактуално с предложената отмяна (вж. приложение V) на Регламент (ЕО) № 1300/2008 на Съвета от 18 декември 2008 г. за създаване на многогодишен план за запаса от херинга, намиращ се на запад от Шотландия. |
|  | COM/2013/09 final 2013/0007/COD | Предложение за РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за изменение на Регламент (ЕО) № 1224/2009 на Съвета за създаване на система за контрол на Общността за гарантиране на спазването на правилата на общата политика в областта на рибарството | Комисията възнамерява да представи ново предложение за съществено преразглеждане на системата за контрол на рибарството, предвидено за второто тримесечие на 2018 г. |
| **Миграция, вътрешни работи и гражданство** | | | |
|  | COM/2014/163 final 2014/0095/COD | Предложение за регламент на Европейския парламент и на Съвета за създаване на виза за обиколно пътуване и за изменение на Конвенцията за прилагане на Шенгенското споразумение и на регламенти (EО) № 562/2006 и (EО) № 767/2008 | Оттеглянето на предложението е в контекста на предложението за преработване на визовия кодекс, предвидено за първото тримесечие на 2018 г. |
|  | COM/2014/164 final 2014/0094/COD | Предложение за регламент на Европейския парламент и на Съвета за [Визов кодекс на Съюза (Визов кодекс)](https://ec.europa.eu/home-affairs/sites/homeaffairs/files/e-library/documents/policies/borders-and-visas/visa-policy/docs/proposal_regulation_union_code_on_visas_en.pdf) | Оттеглянето на предложението е в контекста на предложението за преработване на визовия кодекс, предвидено за първото тримесечие на 2018 г. |
| **Транспорт** | | | |
|  | COM/2013/409 final 2013/0187/COD | Предложение за РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за изменение на Регламент (ЕО) № 216/2008 в областта на летищата, управлението на въздушното движение и аеронавигационното обслужване | Същността на това предложение бе включена в новото предложение (COM(2015) 613 final) за създаване на ЕААБ, което понастоящем се разглежда в рамките на междуинституционалната процедура. По този начин въпросното предложение става неактуално. |

1. Настоящият списък включва представени законодателни предложения, които Комисията възнамерява да оттегли в срок от шест месеца (до април 2018 г.). [↑](#footnote-ref-1)